30 ຄົນ ເສຍຊີວິດ ໃນການໂຈມຕີ ສະຫຼະຊີບ ທີ່ປະເທດອີຣັກ
ມີ 30 ຄົນ ເສຍຊີວິດ ໃນການໂຈມຕີ ສະຫຼະຊີບ ທີ່ເມືອງ Iskandariya ປະມານ 40 ຫລັກກິໂລແມັດ ຫ່າງຈາກນະຄອນຫຼວງແບັກແດດ.
ເຈົ້າໜ້າທີ່ອີຣັກກ່າວວ່າ ການໂຈມຕີດ້ວຍລະເບີດສະຫຼະຊີບໃນ ຄືນວັນສຸກ ໄດ້ສັງຫານ 30 ຄົນແລະໄດ້ຮັບບາດເຈັບອີກຫລາຍ ກວ່າ 80 ຄົນ ເຈົ້າໜ້າທີ່ກ່າວວ່າ ຜູ້ໂຈມຕີສະຫຼະຊີບໄດ້ບີບຄະນວນລະເບີດທີ່ ມັດໃສ່ອ້ອມແອວຂອງຜູ້ກ່ຽວໃຫ້ແຕກຂຶ້ນຢູ່ທີ່ສະໜາມກິລາແຫ່ງ ນຶ່ງ ປະມານ 40 ຫລັກກິໂລແມັດ ຫ່າງຈາກນະຄອນຫລວງແບັກ ແດດໄປທາງທິດໃຕ້ ອົງການຂ່າວຝຣັ່ງລາຍງານວ່າ ການໂຈມຕີດ້ວຍລະເບີດດັ່ງກ່າວ ເກີດຂຶ້ນເວລາເຈົ້າໜ້າທີ່ພວມມອບຂັນໃຫ້ແກ່ພວກນັກກິລາຫລັງຈາກການແຂ່ງຂັນເຕະບານ ສິ້ນສຸດລົງ ກຸ່ມລັດອິສລາມໄດ້ອ້າງເອົາຄວາມຮັບຜິດຊອບໃນການໂຈມຕີດັ່ງກ່າວ